大約響20世紀末，中國禁止喺城市燒炮仗，但並冇得到完全嘅施行，近年來有條件准燒煙花炮仗，香港政府就喺六七暴動過後立例全面禁止燒煙花炮仗，但每逢傳統節慶，特別係春節期間，新界尤其係鄉郊地區依然有人燒。響東南亞華人地區，有部分國家（包括馬來西亞）明文禁止煙花炮仗，但同樣只係形式。現時炮仗喺華人地區過年期間重好常見。